b'\n_START_ARTICLE_\nHat-trick\n_START_PARAGRAPH_\nHat-trick (iz angle\xc5\xa1\xc4\x8dine, dobesedno: trik s klobukom (npr. ko \xc4\x8darodej pri\xc4\x8dara zajca) je izraz \xc5\xa1portnih komentatorjev in prvotno pomeni tri uspe\xc5\xa1ne dose\xc5\xbeke enega igralca na tekmi. Najprej je bil uporabljen pri angle\xc5\xa1kem kriketu, sedaj se uporablja pri komentiranju razli\xc4\x8dnih \xc5\xa1portov. Pri nogometu pomeni, da igralec dose\xc5\xbee tri gole v eni tekmi, podobno pa tudi pri drugih \xc5\xa1portih. Izraz so poro\xc4\x8devalci raztegnili tudi na kake druge tri sorodne dose\xc5\xbeke - zmaga na treh tekmah; zmaga na kvalifikaciji, tekmovanju in najhitrej\xc5\xa1i \xc4\x8das kroga na istem tekmovanju (pri avtomobilizmu) in podobno._NEWLINE_Nogometni \xc4\x8darodej Brazilec Pel\xc3\xa9, ki je sicer na 1.363 tekmah dosegel 1.281 zadetkov, je 128-krat dosegel ve\xc4\x8d kot tri gole na tekmo. Po neuradnih podatkih je 1-krat dosegel 8 zadetkov, 5-krat po 5, 30-krat po 4 ter 92-krat po 3 zadetke._NEWLINE_FIFA objavlja dose\xc5\xbeene hat-tricke na tekmah za svetovni pokal v nogometu (FIFA seznam hat-trickov, v angle\xc5\xa1\xc4\x8dini). V tem seznamu je 48 igralcev (stanje do leta 2006). Med njimi je Pel\xc3\xa9 uvr\xc5\xa1\xc4\x8den kot najmlaj\xc5\xa1i igralec, ki je dosegel hat-trick. Star je bil nekaj tednov manj kot 18 let.'